
|ROK VI 


Szlachota norodniho Wodce decha Kaszebov 
sp. dr med. Aleksandra Majkovskjiho 


Wumar| To krotechni slovo kuleż jednak jivru 
dovo sercom! Cali Kaszebe chlechają poceskłi grę- 


dim smutkem pc smjerce svo- 
jiho Wodce sp. dr med. Ale- 
ksandra Majkovskjiho. Wu- 
mar nom Wodca najiho cecha 
wumar i njimosz Go midze 
nama, żebe głosę skozivoł 
drożeszcze zbłądzonim. Dzeń 
Jeho smjerce 10 gromjiczniika 
i Jeho pogrzebu 14 grom. na 
vjedno ju wostaną v najech 
sercach. 10 gromjiczniik to 
zamknięcć korte proce dre- 
gjiho pokołenjiiho — 14 gro- 
mjicznjik to wusk słodni sta- 
tecznotć, historeje decha. 
Żóce sp. dr Majkovskjiho 
beło grędi. (Grędi dlote, że 
beło v zgrovach co do Ka- 
szebjiznć postępnim vątkem 
Cenovś. Woba te Deche v 
jeden mol mjałć zvarconi wo- 
cze, jednimu dejałovji służełć : 
Kaszebom, strzimanjimu gji- 
nąci kaszecjiznć —  prażełć 
woczeszczec zanjikvjoną skar- 
nję Rodni Zemji. Cenova, 
jize nje naloz rozmjenjć v no- 
ródze polskjim szed duktę 
tej czasu nje cezim polskjim 
navetka zgrovom ; ko barnjoł 
słovjeńszczeznę przed morzę 
germańskjim|! Tu je parłęcz 
dvuch Nobelnjeszech Kasze- 
bov, Cenovë i Majkovskjiho. 
Sp. dr Majkovskji mjoł te 
same bjotkji, te same parte 
politeczni z njevjidnote spra- 
vë zamikałë Mu drogę v Jeho 
turzenju (działaniu). Cvjardi 


beł róvnak! Zgardzenjim wodpłocoł sę przecznjikom, 


pocore venjik naj 


chternji v svjądze svojech zgrovov mjelë znankovni 
jech cel znjicovanjibo deia młodokaszebov. Do te 


jesz vjici zgrovelć Njemce, co 
vjidzelë v młodokaszebach 
zapolińcov spravë polskji. Po- 
svjicenjć sp. dr Maikovskjiho, 
Jeho zvjarcć Kaszebë  bełe 
rovnak vjikszi, njigle chebni 
słova vrzeszczajkov separate- 
zmu. Ta moc decha, to wu- 
parcć służenjó svajimu ledo- 
vji, jak rozmjoł, jak diktova- 
ło Mu wulubjenjć deje, prze- 
sztoderovanić historeje naji 
i snożnjio noroda wupchłiho, 
zanjikvjoniho vałą germań- 
skjiho raku — krzosa v Njim 
moc turzenjiho, bjotkovanjó 
tak dlo Kaszebjiznć, jak i pol- 
skoscć. JehQ curriculum vitae 
dovo nom belną szlachotę 
Vjalgjiho Kaszebë, knjeza de- 
cha, vortniho spac snę vjecz- 
nim przć Svjętopołkovji wod- 
levjice 

Sp. dr Majkovskji wuro- 
dzeł sę v Koscerznje 17. VII. 
1876 r, Gimnazeję skuńczeł 
v Chojnicach. Medecinę szto- 
dereje v Berlinie, chterens 
czas bivó v Grifji. Skuńczeł 
medecinę v Monachium. Pra- 
ktikę naczął ve Gdińsku jakno 
asistenta bolecś, Rozpoczino 
sę proco javernó, przegoto» 
vano sztoderovanjim nad Kae 
szebjizną. Szneprovoł jakno 
sztodera po archiwach Kro- 
levca, Berlina, Gdińska tam 
dzele mog cos zvenegovac, 
be wobstrojec v  stateczni 


wobdzarti zabecim najech dzejov, 


wupchnjęcim. Gduńsk, Sopote, Słąsk, Koscerzna, 
Kartuze, całi Kaszebe to szlach proce doktora i pji- 


sorza. Vzął sę do nji belno z całim zapoliństvę 
młodiho decha. Vjedzoł, że gazeta nolepji trofjo do 
checzov, wobjimo vjic redakceję Gazetë Gduńskji, 
do chterni dodovo dodovk Drużba. Jakno doktor 
v Koscerznje vëdovo Grifa, cządniik dlo zajmov ka- 
szebskjich. Worgon Stovarć Młodokaszebov. V eząd- 
njikach Grifa vjidzimć zvjartą starę kole dvjiganjó 
naji rodovjisti kulterć. Ta blisko czvjerc vjekovo 
proca prze Grifje dokoza svoje: wuvzęcóć Kasze- 
bjiznć Cenovć gvesnjej postovja na woparcu szer- 
szim młodokaszebov i Polskji, zbudova most wod 
zabeti Slodć do vjidnavi Przechodź. Kuleż jednak 
mokleznć, zapjarciho koształo sp. Wumarłiho, żebe 
głovnję rozżolec v ten płom, chteren dżisi goro! 
Grif bjotkovoł wo svoje żórć, leno njevjidnota sa- 
mech Kaszebov kana mu nieroz procem i vćpravja, 
że njimog tak rozpjechac komudę, jakbe mog prze 
vespjerze żeczlevóch. V Grifje vjidzimć naczęcć 
bełnjeszć procć leterarni. Zoczątk ji to jesz łovka 


szkołovó. Pjisanić v svojim brzodovanju dało belni. 


dokoze. A nje woprzestovo Majkovskii pjisac choci 
ręka dórżi, sełe wopuszczivaią, bo wono beło Jeho 
jistą. Z młodszech czasov momë komedejkę „Jak 
v MKoscerznje koscelniho wobrelś* (przerobjonó v 
wostatnim czasu), dali vśdani v Poznaniu (1905) 
„Spjeve i frantovkji*. Kjils spjevov przenoszają 
vstec cządkji Grifov. — Przevodnjik po Kaszebach 
drekovani ve Varszavje v'dvuch dzelćkach (l. Ogól- 
ne wiadomości o powiecie kartuskim i zdrojach 
Raduni — Ił Zwiedzenie zdrojów Raduni i powiatu 
kartuskiego) je z vjalgą starą dlo vanożniika napji- 
sani. Tak samo viele vortni je Przewodoik po Ka- 
szubskiej Szwajcarii. Wokoma te pjisze sp dr Maj- 
kovskji rozmajiti artikjele, recenzeje, novelkji. Po- 
dovo bajkji kaszebskji (Grif). Przekaszebjivo z ru- 
skjiho Puszkina bajkii. V całosce żëcé, choci v grędze, 
beło podoba (wzorem) żëviho turzeniô. 

Koscerzn ' (wo chterni vstec vszędze nadpomiko) 
to vjikszo połova przederchaniho duktu procć. Tu 


proceje nad „Remusem* i historeją. V procach wo-' 
glovech vedavov vjidzimć v sp. dr Majkovskjim bel- . 
niho publiciste, kriteka wo kaszebską statecznose ` 


i prevdę — poetę-pjisorza, historeka kaszebskjiho 
i etnografa. To vszedno mdze gonę monografa, na 
chterniho żdó Majkovskji i całó Kaszebjizna. 

Dio naji leteraterć proco sp. dr Majkovskjiho 
je baro vjolgji mjare. Svjąda ji, „Remus“, to naczęci 
novi erë leteraterć kaszebskji. Pjerszi krokji vev 
spjevach stovjo jak Derdovskji. Ale penetrovanić 
i lingvisteka, chternę też sztoderovoł, vnetka wod- 
krełć Mu snożnię najiho jęzeka i koza apartnotę do- 
zerac. Pjisovnję Cenovć nje wuznoł za skuńczoną. 
Tvorzi vjic ji prostszą formę dlo Kaszebć, sztołco- 
niho na polskji gazece i kozanju koscelnim. „Remus* 
je pravje pjisani v ti wulepszoni pjisovnje. 

Dokoze najiho Wodcć stovjają Go jakno dregjiho 
Nobelnjesziho Kaszebę v dzejach decha, Cenova 
jakno pjerszi nje beł takjim pjisarzę jak Majkovskii, 
chteren dokuńczeł to, co pjerszi mjoł gves y wudbje. 
Autor „Remusa“ wuvjecznjeł sę v leteraterze naji 
bez to, że podvjignoł ję na v6szavę artesteczni vor- 
tescć — doł nama norodną povjesc, spjevę decha 


z kórzenię głębok zapuseonim v ledze, Mickiewicz, 
Sienkiewicz też delć to Polsce! 

zZëcė i Przigode Remusa, z chter- 
niho dzél pjerszi Na Pustkovju je vëdrekovani (ca- 
losc 3 dzele vëdovo Z. M. K., „Stanica“ v Tornju), 
to żócć, roscenjć vsebotu kaszebskjiho v przesnożi 
formje artesteczni kaszebskji bajkji. Stil, to szemar 
lirovi strenć, szorzenjć kołpjov zaklętiho zomku — 
to desza Majkovskjiho całó vseczejąco, miitkó, chle- 
chającó. ,. Dejo rodnó njeskazetelnó sëjô z „Remu- 
sa“, goro v sztaturze Jozva i wukozkji gromjisti na 
zomkovjiszczu, kjej Jozva v trómje vjozić zaboczo- 
bim dreżeszczem na smętorz. Majkovskji-Remus go- 
de do naju njesmjertelni |! Testameńt nom wostovjo ! 

Jiną skarń wotroczaniho vseczeco dlo Tatczezne 
skozivo Historeje (Historia Kaszubska czyli 
Pomorska — v dreku)! Dokoz jakjiho jesz njigdze 
njima, chteren be sę njijak njepokozoł bez Majkov- 
skjiho-bistoreka. To dzeje nasze, nasze kaszebskii 
dzeje, chterne jesme v kam zabelć, jiże nóm cezińc 
je zanjikvjoł v rejnjenju i budovanju państvov. Buchę 
zós nom rodovjistą varceł Won jeden, jedurni z Ka- 
szebov! 

Dva te dokoze gromjisti, to naczęcć naji ere 
decha, A teho decha to z ledu, z te zdroviho pjer- 
votu, co zawosteł z pobjitve dzejov, doł nom sp. dr 
Majkovskji, nasz Wodca i Vjalgosce Kaszebskji Czło- 
vjek. Chto z rozemnech Kaszebov przeczeto „Re- 
musa”, ten z łizą vev woczach rzecze bjijąci sę 
v pierse: mea culpa! Oh, moja baro vjalgo vjina, 
Mestrze | , 

Procovoł sp. dr Majkovskji nje leno pjorę, Choci 
mjoł procemnoscov vjele nje woprzestovoł, Wojna 
zepseła Mu zdrovji. a v Pelsce wodpojęti (wyzwol.) 
znoszoł nje jeden kamjin, a rovnak varoł vjerno prze 
svojim dejale! 

Majkovskji jakno społeeznjiik to 
skoz na viedno zgrov-jąciho decha, prażąciho słu- 
żec |ołscć przez wedrodę Kzszebov. V latach szto- 
derskjich vjidzemć Majkovskjiho v Pomorsce. Je 
v Griłii. Tam to v budinku wuniversiteckjim zbu- 
dzeł sę czesto Jeho Dech, vjerę zavożeło wo vjałgji 
mes!ć napjisanjiho historeje. To beł dzeń roczeznć 
vSbudovanjó ni szkołe. Na budinku wuniversitec- 
kiim ferkota stanjica z Czornim Grifę. Bene zdrzałt 
sztature naj knjezov, pamjątkji chvałć. To zreszeło de= 
szę młodibo sztoderę i tej to pojął głębją gvosni deje. 
V tim samim mjesce stojoł przed sądę za to, że 
wuczeł hene Polochov polskji historeje i jęzeka, 
wuczeł jich czetac i pjisac. Beł ze szkołe za to 
venekani i nji mjoł bee przójęti ve vszetkjich nje- 
mjeckjich wunjiversitetach! V całosce Njemce bele 
tak zvjarti na Majkovskjiho, że zevelć Go „deutscher 
Verräter“, To przekovanjie sę Niemcom nje dało 
Mu zvesku, a szkodzeło! Leno nje szło Vjalgjimu 
Kaszebje wo markji njemjeckji. Retoł słovjańskosc 
Kaszebov przed zaniikvjenjim dechę germańskjim. 
V Sopotach proceje nad budzenjim Kaszebjiznć. 
Je na konferencjach panslavistecznech v Pradze 
i Sofji V gardze kasżebskjim ve Gduńsku zakłodo 
muzeum starosvjeczczeznć kaszebskji. Leno nje- 
chanjé z njerozmjenjiho sprovjo, że pjękni ten dokoz 
zjinje. Po wvojnje vjidzimć sp. dr Majkovskjiho 
v Radze Ledovi v Sopotach, tej jakno komjisorza 

polskjihe v komiseji dlo vëcignjenjô greńcov z Njem- 
cama na Pomorzim. Zakłodo procenmiseparatesteczną 
Radę Pomorską dlo proce nad gvesnj=szim vparłę- 
czenjim Pomorziho v greńce wodpojivająci sę (wy- 
zwalającej) Polskji, V Koscerznje wodnovjo vědov 
Grifa, chteren rovnak znovuszku natrafjeł na mur 
njivjidnotó i złe volć. Beł Grif rovnak cządnjikę 
wo vjalgji vortosce. Kole nje zrzeszive!lć sę nobel- 
njeszi glove młodokaszebov. Toteż jeko rocznjikji 
belno zavożałć ve Wersalu wo zdanjim Pomorza 
z Polską I 

Vspominającć hevo wo Grifiji, to tak pjisze vasta 
Feliks Marszółka, sekretarz wosobjisti v wostatnech 
latach sp. dr Majkovskiiho : 

„Pjilovni wobzerca tech pamjątkov wostałech 
a jesz nje poznanech i vjidzanech spostrzegoł i na- 
lezivoł historeję svejech przodkov., Rozem i serce 
nałazłć zdroj nevi vortoscć, chterni ju v postępnech 
latach, po skuńczenjim studijov, będze służeł de wo- 
statka, To beł jeden vożni momeńt, Grifijó z pa- 
mjaątkama pomorskii kułterć, v chternin se zaczinoł 
wodzevac Kaszeba-Pomorzon”. 

„Dregjim epizodę, chteren beł może barżi emo- 
cejonalni, to wokozanjć pomjonnjoka (vcemnika) Mic- 
kiewicza przed vojną v Varszavje. Meflekseje tech 
dvuch fragmeńtov baro zavożełć i zdovó sę zde- 
cedovałć wo Jeho dejovim kjerenku. V takjim to 
sensu wodpovjodoł, kjej jem sę vEpetoveł wo tim, 
kjej stovoł sę Kaszebą*. 

„Kaszebjizną pjerszi roz zetknął sę jesz v latach 
gimnazjalnech przez — Derdovskjiho, le v pozdnie- 
szi evoluceji jakne literat i czenni v proce społeczni 
z Derdovą meszlenotą zervoł. Autor „Remusa“ ju 
nje povożoł autora „Koscelniho*. — 

V wodpojęti Polsce mjeszko ju sp. dr Majkovskii 
v Kartuzach (1921 r.). Dokuńczivó svoje dokoze: 
historeję i „Remusa“. Wekoma te mj:vo wodczete 
(wo Arkonje), proceje jakno prezes Źrzeszenjiho 
Regjonalniho Ksszebov, chterno rozszer:ivało sę na 
povjat. Le zdrovji coroz słabszi nje dovałe proco- 
vac jak mjoł v wudbje. Rozvjązało sę Zrzeszenjć, 
a sp. dr Majkovskji woddovó sę czesto proce lete- 
rarni. V wostatnech czasach pjisze v „Zrzeszć Ka- 
szebskii”, dlo chterni mjoł vjalgą żeczlevotę — v „Tece 
Pomorskji*, kulteralni cządnjik Z. M. K. „Stanica“ 
v Tornja i v gazetniictvje pomorskjim (Dziennik 
Bydgoski). VW/użeranjć rozmajitiho ortu nje dałć Mu 
moeżnoić vóprocovac te, co nosel v bogati desze. 

To co zrobjeł dlo Kaszebev i Polskji nje do sę 
bevo v tim boczenju posmjertnim napjisac. Mog be 
so spjevac nje le Odi profanum... ale: 

„Exegi menumentum aere perennius 
regalique situ piramidum altius...“ 
V najech sercach vestavjeł so pomjonnjok, chteren ju 
nje znjiceje drdza, anji zębjiszcze czasu. ,. Nje wu- 
mar cali! Svoją jistą Njesmjertelniho Decha wosta- 
nje gromiistą skrą Ormuzda na Rodni Zemji i vev 
rodnech sercach. 

Jesmć dzączlevi i dzekujemć Wodce najimu, że 
nje vzeroł na lud svoj wokę „wuczoniho*, ale deszą, 
tą deszą, chterna sę znjicova (spaliła) v lubjenjim 

wostatka Vjalgji Pomorskji i vëspjeva jeji chvałę, 
vjalgosc zabetą. 

Szed pod Dzarń Lubotną na wedpoczink po 
grędim tredzenju jak knjez — przókreł Go Grif 
skrzidłama Czornima i wunjos Decha ve veszavni tur. 
Wostavja nama skrę Ormuzdovo skra, spola sę, be 
wusknąc jak mołnjo, grzómotnąc jak grom, i porejnjec 
zmurszałi grobe cemżż — Won vjid wusknjęciho 
dzejov, Won Ormuzdovó Skra vjecznó ! 


ma I a ca — A = omme — — = — 


Jidę! — rzek Remus. 


— z. m = ë o o. | — mg 


— Nalezesz mje vszędze, chdze skrć Ormuzdovć 
sę żolą, nalezesz mje vszędze, chdze dëch Kaszeb 
podnoszo vjeko tremć, kjej będzesz chcoł. — — 

„Remus” — Na Pustkovju. 

Vjic wudzirzë decha, bjej za Njim niecec płome, 

wotroku Pomorskji | J. Rompskji. 


Jan Tróepczik 


Tobje, Mestrze ë Szkolni naj 
(sp. dr Majkovskjimu) 
ji 


Zadërgałë zvone churę 

Serca zjimó smutk. 

Zadergałś żolu spjevę 

Jivru vjeczni skutk, 

Rozzibałć sę drzevjęta, 
Rozpłakoł sę blón, 

Rozjiscel8 bratovje sę — 
Skuńczeł sę Tvój gón... 
Wostavjeł jes naji rógji, 
Niechoł jes ten svjat, 

Be ju v karnje Starkov svojech 
Mjec spoczink stalat, 

Rodnó Zemja przógarnie Ce 
Ta nodragszó z Nenk... 
Biszkającś Ce do spjiku 
Rzeszi z Tobą zdenk, 

Bjej, oh Mestrze, naji Szkolni — 
Zavołoł Ce Bog! 

Jô na drożeszcze Ce skłodom 
Moję tezę kol nog... 


MESLE, 


Dze proche leżą, co mają vev se sitaiecznosc 
Rodni, tam nje wobstrojivej jich vjeka ledkjim 
grzechę: zabecim! 

Bo v prochach nech blasko godło njeskaze- 
telnoi6 decha! V njich vjecznosc żeje tvojiho 
slova! — Njech damjenje jech je dlo ce si- 
gnarką (hasłem) zgrovć ! R. 


Testamerńt.. | 


(Vejimk z „Żócć i Przigode Remusa* Majkovskjiho) 


Wuszed do vjecznosce sp. dr Majkovskji! Nje 
żeje naj tczevortni, mjileczni Mester, jak më, 
Zrzeszińce, Go v lubjenjim zevelć. 

Wuszed do Boga, ale wostoł Jeho Dëch mji- 
dze nama, Jeho vjałgji Dach mjełotć Tatczeznć, 
dlo chterni Jeho żócć beło jedną gromiistą 
bjotką, grędavim duktę remusovim, 

Wuszed do vjecznosce dregji Cenova! Wu- 
szed Mester, ale wostavjeł svojim szkolnikom 
vskozę — testameńt v dokozach „Remusa” 
i historeje. Vskozoł nom drogę, szłach, z chter- 
nibo, dej Boże, nje zińdzemć, To njech mdą 
słova, chternima Go żegnajemć. 


Za kjile pocerzi Marcijanna zeszła i do mje tak 
povjedza: 

— Jidzć do gore, Remus, bo won be rod z to- 
bą pogodac chcoł, — 

Dzivno mje sę stało na takji słoya, alem sę vzął 
i szed. Kjej jem na skrzepijąci veszed stępjenje v 
gorę. tej jem wuzdrzoł pod wustrzechą, za kozłć 
zatchłą, bronją rozmajitiho sztołtu, jak mje no Mji- 
chol spomineł, Ale moja wuvoga beła vjęcij zajętó 
pitanim : 

— Ceżtć za tima dvjerzama wuzdrzisz, za chter- 
nima teli lót zamkłi sedzoł stroszk ? — Chteż je 
ten „won“, wo chternim Marcijanna rzekła, że chce 
godac ? 

Z takjima meslama v głovje veszed jem i po- 
chvoleł Pana Bega. Wodezvoł sę człovjek, leżąci 
na bjołi poscele. Bladi vëzdrzoł jak scana a vćschłi 
jak drzozga. Ale na skarnje kvjitłe mu czervjoni 
roże. Wocze svoje dużć won ve mje vlepjeł, jak 
be mje z njich spolec chcoł i długo nje rzek słova. 
Kureszce zaczoł movjie głosę cechim i głębokjim, 
chteren jak ze za scane na mje szed: 

— Të jes ten, co na Golijace dobel? — 

— To beło za knopjęcech lót! — wodrzek jem 

Tak won pokozoł na scanę ręką, a jó wuzdrzoł 
-= tam povjeszoną moję puszczovkę, za chterną so beł 
nimi czasi wocze vópatrzeł. 
spitoł : 

— Të jes vjidzoł krolevjonkę pod korenovaną 
jarzębjiną ? 

— Jô ję vjidzoł! 

— Të jes vjidzoł trze wukozkji, chierne bronją 
zaklętiho zomku ? 

— Vjidzoł jem Trud i Strach i Njevorto | — 
wodrzek jem, a dzivno mje beło, skądk won to 
vszetko móg vjedzec. — Sadnjć! — rzek won do 

Po chvjile won znovu 


mie — i godej ze mną bos mie brat z decha i moj 
czężor v spodku veznjesz | 

Ale jô wodrzek : 

— Jakuż jô mom z vami godac, panje, kjej jô 
wod kolebkji mom jęzek skażoni i niicht mje nje 
rozmii, le naszi ledze na pustkovju ? 

A won sę przósłechoł moji godce i rzek: 

— Daleko jem po svjece vanożeł i nadstovjoł 
wucho rozmajiti ledzkji godce. Movjć pomału, a jô 
ce rozmjoc będę. Tec movjisz naszą wojcovjistą 
godką kaszebską a nje cezą. 

Tej nje żdającć jaż co rzekę, jął movjic: 

— Avjesz të chto jô takji ? — Nje vjesz, chłop- 
ku, i prożno pitom. — ... 

I vecignół do mje ręce jak papjor bjołi, modrima 
Żełama przetchani i rzek: 

— Zdrzć na te ręce i boczć, że wone vjele krë- 
vji ledzkji przelevał€, 

Vdrig mje strząs, a won to vjidzące wuspeko- 
jeł mje: 

Nje boj sę! Krom teho nje są to ręce mordo- 
rza, Bo kjej jem przelevoł krev, to za svobodę 
iszczescć braco v spravjedlevech vojnach, Ko vjem, 
że i të, malim jesz knapskem bivszć, doł jes sę na 
Golijata i na njim dobel. Boczć i jô sę bjił z takjim 
Gołijatem, le ten tvoj wożeł, a moj wostoł ju tru- 
pem na placu. — 


Dzękuję Bo- 
gu, że zemja moja kaszebsko na wodpoczink vjeczni 
przójimje moje kosce. Rodbem jesz teli żeł, żebe 
tobje v rękę dac njitkę, po chterni të bes dalij szed 
ku kłąbkovji Bo cebje vśbra krolevjonka pod ko- 
renovaną jarzębjiną, jak mje. Vjedzć, że i jô ję tam 
vjidzoł|! — 

Ale jô nje rozmjeł dokąd won cignoł svoją god- 
ką i mu to pevjedzoł, A won wodrzek: 

— Zrozmijesz pozdnjij! Kzekę ce teli; Kiej jem 
jachoł wokrętem po vjalgjich morzach, vjidzoł jem 
dzivnć, z dna morskjiho, roseącć njibe drzeva. Ale 
to njiżodne drzeva, le budove merskjich stvorov, 
chterne wuczałi ledze znają. A zevją te budove ku- 
ralama. Kożdć jich pokolenjć zbuduje kavałusz : 
teho drzeva i wumjero, a navetk jich grobe są cząst. 
kama jich budovć, roscącć vjedno v gorę ku njebu 
i słuhcu. Po njeprzeliczonech pokoleniach drzeva 
koralové dosigną kureszce vjechrzu wode. Tej na 
njich wusadnje zemja, a ręka Boskó zaseje ma nji 
zvjerzęta i roslene. Boczć, chłopku, że v ledzkjim 
svjece na ten przikłod sę dzeje. Nje wed razu 


— Njeżol mje, że wumrzec muszę, 


z głębokjiho dna svjata budova ledzkó wurosce do 
vjidu, be Pon Bog napjisoł svoje dzeje. Ale mno- 
gji pokolenja procovyae i wumjerac muszą, be drzevo 
jich żevota dosigło potrzebni veszavś, | ledzkji dzeje 
mogą jise taką drogą: Vórosce norod na vjechrz i po- 
stavji zomk svoji chvałć. Ale dune i vjatre morskii za- 
leją go I zdrzucą v głębję, zkądk veszed. Zapadnie 
zomk i trzeba proce vjela pokolenji, zebe go vśdvjignąc 
na vjechrz. — Jô pude do grobu, a te pudzesz mji- 
dze ledzi i procovei będzesz nad vćdvjignjenjim za- 
padliho zomku. — 

Ale mje sę smutno zrobjeło na te słova i jem 
wodrzek: 

— Chteż jó jem bjedni pasturk i parobk, żebe 
vaszę robotę, panje, vząc na se! 
... Slovo moje cezim ledzom jak granić vjatru v se- 
chech vjetvach. Kjej sę wodezvję, tej sę smiac be- 


je 


— (eż ce rzekła krolevjonka pod korenovaną 
jarzębjiną ? — Przeboczć sobje! — 

— A jô sobie przeboczeł ji słova: 

— Nje wuvożej na svoję małosc i żorotnosc 
iwudzirżć serce do vjalgji spravć, Zdrzć jak peszni 
ten zomk! Kjej złoti moj bot postavję na jebo stę- 
pienie, znjikną te bore vkoł, a vśroscą chate szcze- 
slevech ledzi, eo żdają zbavjenjo, jak jich krolov6. 
Vstanje njevjadomi svjatu lud, wo chternim dzeje 
dovno pjisac woprzestałć i znovu worac będze ze- 
mję i żoglama jezdzec będze po wodach. Tej przë- 
boczi sobje svjat, że lud takji żeł v czasach dovno 
minjonech i dzevjic sę będze, że znovu żeje. — 


-— Wudzirże serce, Remus, i boczś sobje, co 
rzekła krolevjonka. Njimom śsełć, żebe z tobą go- 
dac vjęcij, ale kożę ce zavołac, kjej będze trzeba. — 


V njedzelę pon Jozef mje znovu kozeł przińc. 


EK — W — — — — — — 


Tej zaczoł mje wopovjodac tak: 

— Wod nomłodszech lót szukoł jem takji ksąż- 
kji, v chterni be napjisani bełś dzeje nasziho ledu ka- 
szebskjihe, Alem takji ksążkji nje naloz v żodni 
ksęgarnji Kjej jem sę teho deznoł, tej wuvzoł jem 
sę napjisac nasze dzeje som, Ale daleko wod woj- 
czeznć njewubetk i vanożenjć nje dało mje leżnosce 
ktemu a teru, kjej jem vroceł, lampa mojiho żścó 
gasnje, Co dzisi pjiszę, to bojka, chterną ce povjem, 

— Żebes të tak mjoł vjid i mjecz!... 

Bog vje 


— Boczś, chłopku, coc rzekę dzisi. 


a: a kjej jech namavjac będę, rzeką, żem głupi! — 


czę jesz roz prze takji sele z tobą movjic będę. 


— Toje vizerenk naszi wojczeznć | — rzek pon 
Jozef. 

Potim kozoł mje bleżij przóstąp,ic i jął veklodac: 

— Te dva krąconć czornć drogji, co jidą z poł- 
njo ku noce to dva vjalgji rzekji: na vschodze 
słuńca Vjisła, na zochodze Wodra. Tam, chdze Vjisła 
bjeżi v morze, mosz Gduńsk, tam chdze Wodra, 
mosz Szczeceno. ŻZdrzć jak linijo morzó podbjego 
tępim klinem do wuscu Wodrć i boczć, że przeszed- 
szć rzekę tę na levi brzeg, vjedno jesz stejisz na 
dovni zemji kaszebskji, Bo wona sę cignje po go- 
rach bołteckjich jaż bezmała tede, chdze stoji Berlin, 
stolica Njemcov i miasto Roztoka, niedalek morzu. 
Wed połnju sznur Vartć i Notecë, jaż do kolana 
Vjisłć prze Fordonje a wod noce morzć: to staro- 
Na połnić 
zemja sę z nią łączi polsko, z chterną volą ksążęt 
najech i norodu jedną tvorzelasma Rzeczpospolitą. — 


dovnć granjice naszi zemji kaszebskii. 


— Takji dużi beł nasz kroj i vjele v njim żeło 
ledu i panov i ksążęta vłosni njima rządzelś. A bele 
Kaszebji bogati na lądze i wokrętema vłosnima jez- 
dzelć po morzu i vojska żelaznech vjedle rejimeńte 
Cezech przeji- 
melć goscennje a rjeprzejcceli wumjelóć pobjic i vë- 
nekac z kraju. — lak ma vózdrzała dovnii, szese 
set 1ót nazód. A dzis co momć? — 

| przekreł dvuma rękama plachc na vizerenku 
i rzek: 

-— Teli nom wostało z dovni chvałć, 


imjele voią. Budovelś vsć i miasta. 


' . . 


Tam dalij ku Wedrze nasza mo- 
Tam braco naszi poddelć sę po- 
rządkovji i pravom njeprzejocela. A ti, co jesz żeją 
i movę a wobeczoj wcjcov tu nad Vjisłą i morzem 
zachovelć, ti ju vszesce wuroslć v njevole i njevje- 
dzą, jak beło dovnji i co jim słechało. Sąsma, jak 
serote na pańskjim chlebje, co nje vjedzą, ze jim 
słecho panovanjć a nje seroci chleb, 


— Boczć! 
va ju vEmarła. 


...Njech cę to nje dzevji! ZŽēcé ledzi i norodov 
vięcij je bojką njiże sę zdaje. Meszłą, że jidą svoją 
volą a to ręka Bosko jich provadzi, jak gvjozde po 
drogach le Bogu vjadomech, Te ijó i vszetce na 
tim pustkoyju mają svoje drogji pjisani: Trzë kro- 
kji przed sebje vjidzą, ale mela dokąd jisc muszą, 
nje vjidzą. — Povjem ce tę bojkę wo dzejach ka- 
szebskjich : 

— Bjołi dech Ormuzd i czorni dëch Ariman, a 
po naszimu Smętk, zeszlś sę v zemji kaszebskji na 
gorze Revkole, co na morzć patrzi i dzeli tich bra- 

cu, co ku Wodrze ciśną, wod tich co lgną do Gduń- 
ska. | wobroceł Ormuzd vjidni jak słuńce wocze na 
njebo i morze i ląd i povjedzoł tak: 

— Ten kraj, to kolebka i trema. Ten lud won 
wumar a żeje. Na bjołi Arkonje stolemni kaminie, 
po chternech vanożi sin dovnech Veletov z vóste- 
dzoną deszą, modląci sę Bogu godką svojech vrogov, 
som vrog krëvji svoji i głechi na skargji, co vēcho- 
dzą z mośjił, Nad wuscama Vjisłć i rebok i rataj, zgor- 
bjałi ku zemji i tcąci ikone przóvędrov i gosci, a 
svoje rzucivszś do smjeci. Jô ale jim zbudzę zpod 
kamjannech mogjił ricerzi i vodcov i rozżolę płomiń 
wod bjołiho Helu po Śtopjenni Kamiń, be wożele 
v moce i chvale. 

I wodrzek Smętk: 

— Śmierc jich i zguba to dobecć moje. Pod 
Grifovim znakjem bjeżelś morzama: Pjorunė jich 
mjecze a żegle jich skrzidła! A vjińcem gardov 
wogrodzelć wubetk vsov i kontin. Przistanje nad 
morzama to zdrzodła jich złota. A purpura złotó 
spievała jich chvałg ze szczitov jiech kontin i bjołech 
remion jich dzevcząt i njast. — 

Ale jô do njich spłavjeł ż kamjanniho nortu 
zbujnikov głodnech na mizeraech szkutach. l y gra- 
njice kraju jô vbjił jich jak klinem i podpar jich 
mocą, lm szed przed jich vojskjem jak gradovo 
chmura. A szpjegama szłē i Zozdrosc i Zvada. Jô 
mocni rzędz jich rodov i plemjcn rozrzeszeł na sno- 
pe a snope postavjił na procem sobje, be zdobivca 
z nortu mog żelaznim botem przeńse do niich ku 
słuńcu. Dańskjiho żolnjerza rekama jô spoleł Ru- 
jańską Stanjicę, a Sviętovita stolemni posąg rznął 
jem na zemję, a z jebo rzezbą pokretech członkov 
wuiłuk jem vjore v wogjin pod gronkji żołnierskj; 
strav£, — | ju jich njima, pesznech Veletov, Bo 
rzędama leżą v kamjannech grobach wod Matkji 
Rede do pjoskov Helu. Le szaró chmara niesvjado- 
mech gburov i róbokov bjednech na smierc sę spo- 
sobji. Bo kaminji czvoro mechama wobrasłech i si- 
cena dużó, co ve vjetrze żëżi na pustim wugorze, to 
grob jich panov. 

Ale nje rzekszć słova Ormuzd vócignął rękę 
i zpod groboviho kamjenja vćdobeł gorsc prochu 
bohaterov i sół go jak sevca seje zorno na przó- 
chodni żniva ku vschodovi słuńca i zachodowi, ku 
nortu i połnju. A proch szed ku zemji, jak roj 
gvjozd, jak żolącć skre, A chdze spadła skra, tam 
vóstrzikoł wogjin ze svjęti zemji i łączeł sę z wo- 
gnjem v plom, 

A Smętk sę skrzevjil i łisnął zlim wokjem i si- 
gnął v dzurę strepjałiho vjąza. Tam sedzołl sęp 
stari AA won ho vzął na dłoń, rozvjinął: mu skrzi- 
dła i pjoro za pjorkiem vórivając pusceł złem vja- 


trem za skrama. A sępove pjora ku zemji spodałć, 

Nokoz Źrzeszińcom 


V sobotę, dnja 26-ho strumjannjika t. r. wo 
godz. 20-ti vjeczor na vdor 57-mi roczeznć 
smjercć Florjana Cëno vë, wojca no- 
rodni deje Kaszebov — vzevaje sę vszetkjich 
Zrzeszińcov do złożenjó poczestnoscć k a- 
szebskjim knjezom z decha, Cë- 
novje i Majkovskjimu, przez vsta- 
njć i jednominutovć milczenić. 

Nokoz v mjonje deje Zrzeszincóv 

v Kartuzach, 14 gromjicznjika 1938 r. 


ManóŻwywe OESTE RZECZE EJENE 


AZ 


a z kożdiho lęgłe sę sove i sępe. | szarim skrzi- 
dłem padałć na wognie i gasełć płomik. 

Ale Ormuzd bjołi nje wóprzestoł soc svjętach 
prochov na kaszebką zemję a skre padałć krem sov 
i sępov, jak roj gvjozd. — 


— = „— — = a = — = 


— Rozmjoł të mje? — pitoł po długji chvjile. 

A jô wodrzek: 

— Będę skrą Ormuzdovą ! — 

— Pudzesz tede — rzek — i wodvjedzisz wo- 
statni granjice, chdze movją naszą godką. A będzesz 
zadowoł pitanjć : 

— Chcoł të przenjesc krolevjonkę przez głębo- 
ką wodę! 

A chto ce wodrzecze: Chcę! — ten je jedną 
skrą Ormuzdovą vjęcij. Przińdze czas, śe jich będze 
teli jaż zbjiją sę v płomiń szerokji nad grobama 
bohaterov naszich i spolą sove i sepe. Tej vińdze 
z chvałą zspadli zomk a v njim zasadnje na trónje 
zaklętó krolevjonka i zapaneje na zemji naszi svo- 
boda i wubetk i szczestievost. — 

Po tich słowach leg na vzaak jak nieżevi, 
doł mje ręką znac, żebem szed. 


gie 


— — — — — p — — 


Jakbe na wodpovjedz zagotovało sę v storim 
zegarze i zaczęło bjic, Beła to pravje wosmó go- 
dzena z vjeczora... 


— — — — — — — — 


„..Kjej ju vszesce wodeszlć zmavjivszć pocerz za 
deszę wumarłiho, jó sę vroceł, i wuchvezoł rękę 
wumarłiho, zbjednjałą, pocalovoł ję i przósąg: 

— Vepełnję tvoję żeczbę i będą skrą Ormuzdovął 


—  — — — — — — —  „— 


„.. À stari zegar jak trup v gorze na mje vze- 
roł, bo jeho bjegas stanął. Chcoł jem go chiże 
popchnąc, ale Mjichoł zatrzimoł mje rękę i rzek: 

— Wumar pon. Niech stoji czas! — 


Przedniictvo kaszebskjich zajmov przeszło na zrzeszińecy 


Kaszebskji knjez z decha dregjigo pokolenjó 
spoczął v grobje. Hevo nad grobę wodżeła też tra- 
dicejnó ceremonjijó chovanjó knjezov: 

Kjej piervij tremę z knjezem złożelć do grobu, 
poviernjik ksążeca cesnął szłom i torczę v kulę, co 
znaczec mjało, że ze smjercą knjeza kuńczi sę dzól 
dzejov knjazestva. Le nostarszi sin zmarłiho knjeza 
vskoczeł do grobu i vćjął szłom i torczę. A kiej 
zmarłi kojez nji mjoł sëna, naloz sę vjedno tskji, co 
vskoczeł do grobu i vEjął szłom itorczę, pokozoł ję 
ledovji i vskozoł, że v jinszech stronach Pomorskji 
żeje jesz knjez, chternimu ta barń sę noleżi. Z grobu 
wostatniho knjeza pomorskjiho, Bogusłóva XIV, co 
wumar v roku 1637, njicht szłomu i torczć nje vejął. 
Wod te czasu ta ceremonjijó szła v zaboczenić. 

Le wodżela znova nad grobę przednjika no- 
rodnech zajmov dregjiho pokolenió. Wodżeła zgodno 
z solą ë żeczenjim Jebo, co zrzeszińce vedle nolepszi 
vjedze i sćmjenjó spełnjile : 

Kaszebską stanjicę z Czornim Grifę, co na pół 
masztu zvjastovała smjerc sp. Zmarłiho nad domę 
żałobć, ż chvjilą vónoszenjó trëmë zrzeszińce zjęlć 
z masztu i wokrelë nją tremę. Nad grcbę zjął 
z tróme stanjicę zrzeszińc jan Rompskji, chteren, 
trzimając ję v ręce, wodspjevoł himn pogrzebovć 
zrzeszińcoy : „Kaszebskó rodnó zemjo...*  Kjej 
skuńczeł spjevac, rzek : 

„Wumar kaszebskji knjez z decha. Kunńczi sę 
dregji pokolenjć norodnech zajmov. Na znak teho 
— mjech ta stanjica jidze do grobu !* 

Le skorno stanjica spadła na trómę, vskoczeł 
zrzeszińc Jignasz Szutenberg do grobu, vćjął sta- 
njicę i rzek: 

„Stanjica vëjętô z grobu. Rozpoczinó sę trzeci 
pokolenjć norodneeh zajmov. Vedle volć č żeczenjó 
sp. Wumarliho vzevaję cebje, kolego (zvraceł sę do 
zrzeszińca Aleksandra Labullć), żebes tę stanjicę 
przójął i strzeg njeskazitelnoscće norodni deje v ka- 
szebskjich zajmach. 

Rezvjinęlć stanjicę, a zrzeszińc Aleksander La- 
buda z pravą ręką na stanjicć złożeł taką przesęgę: 

„Nad prochami sp. Wumarłiho, dr Aleksandra 
Majkevskjiho, kaszebskjiho knjeza z decha, przed 
Bogę v Trojcć Przenosvjętszi przesigaję mjonę zrze- 
Szińcov na tę Stanjicę, na Czorniho Grifa, że vedle 
volë ë żEczenjó Wumarłiho starżę mjec będę nad 
njeskazetelnoscą noredni deje v kaszeb- 
skjich zajmach trzeciho pokolenjó — do kuńca miho 
żócó. Tak mje dopomożć Bóg!” 

Tak to zrzeszińcś vedle vole sp. Zmarłiho vzęlć 
na se przednjictuo wodredć Kaszeb i Vjalgji Po- 
morskji. Vzęle na se grędi wobovjązkji, a razę 


z njimi poczestną spusceznę dejovą dvuch pokole- 


njoy: Pjerszi pokolenjić — ta Cenova; dregii 
pokolenić — to Młodo - Kaszebji; trzeci 
pokolenjić — to Zrzeszince. Cónova je 


wojcę norodni deje Kaszebov, Som jeden wobsto- 
joł za pjerszi pokolenić, bo procą svoją wotemk 
i zamk dzćl dzejov Kaszeb. Dopjerze po czvjere 
vjeku przejął po Cënovje norodną deje dr Majkova 
skji. Proco Jeho zameko dregji dzel dzejov wodrodë 
Kaszebov. Kuli beło vEznovcov norodni deje woko- 
ma dr Majkovskjiho strzod młodokaszebov nje vjemë 
dokładno. Vjemć le teli, że som nje bel. 

Chto czetoł „Remusa“, doznac sę może, że Maj- 
kovskji przez vjele lat szukoł „Ormuzdovech skrov“ 
vstrzod młodech Kaszebov, chterniim be mog prze- 
kozac i povjerzęc przednictvo norodnech zajmowv. 
Naloz je v zrzeszińcach, co sę nje zbojelć strasze- 
dłov, chternim na jimję: „Strach, Trud i Njevorto“. 
Svoje deje naloz v dejach „Zrzeszć”*. Jak baro ję 
wulubjeł, ajech svjodczi fakt, ze vEstąpieł z Gryfa 
— a pjisivoł v „rzeszę“. Nje vjemë dokładno cze 
noprzod zrzeszińce nalezlć svojiho knjeza, czć też 
knjez wodnaloz noprzod svojech zrzeszińcov. Jak 
Jozef maliho Remusa, tak Majkovskji wuczeł zrze- 
szińcov vjalgji deje. Zrzeszincov som so vóchovoł 
do vjalgji spravć, povjerzeł jima spusceznę dvuch 
pokolenjov i przekozoł vjalgą deję, eliternę provadzec 
muszą przez trzeci pokolenjć. 

Do zrzeszińcov to pjisoł v natchnjenjim : 

„Nje wuvożej na .svoję małosc i żoretnose. Vë- 
strzelć wokjem ku svoji gvjozdze a wudzirzś serce 
do vjalgji sprave, Zdrzć, jak peszni ten zomk!* 


Załobni komers 

Dnja 19 gromiicznjika wo 20 godz. kerporacejó 
„Pomerania* v Poznanju wodpravja żałobni komers 
na tczę sp. dr Majkovskjiho, chteren beł jeji człon- 
kjem. Wuroczezna vedle zveku wodbeła sę bez vji- 
du przźć jedurni svjece — simbol wumariiho. Do stołu 
zasedle korporance. Przed kożdim stojało czorni 
pjivo. Zaczęło sę wodspjevanjim żałobnike himnu 
Horaciho — „Integer vitae...”  Krotkji beczenjć 
wo Majkovskjim doł Kaszeba korporant Bol. TorliA- 
skji. Po boczenj:.m Torlińskjiho jeden z zaproszonech 
zaspjevoł na tczę Wumarłiho „Kaszebsk6 rodnó ze- 
mjo — Tr6pczika, tej stojąco beł szteruszk ciszć. 
Po tim prezes korporaceji vśpjeł Wumarłiho pjivo, 
co stojało przed njim, i rapjerzę stłuk szkła, Sko- 
repe wobrani woblepjeło sę napjisanim zevjiszczę 
Wumarłiho — simbol skuńczoniho żócó. Komers 
skuńczeł sę vśpjicim jedniho czerniho pjiva. 

Knjezovskji pogrzeb Majkovskjiho 


Pogrzeb wumarłiho 10 gromjicznjika sp. dr Maj- 
kovskjihó beł 14 gromjicznjika z żałobnibo mjeszka- 
njiho, Wo godz. 9,4) kana tróma Wumarfiho na 
pargu svóji checzć, Padła komeńda wodcć szpaleru 
K. P. V. karteskjiho: bocz! Przede se bará! Prze- 
szed knjez decha i kanał na marze, wokreti żëczo- 
ną stanjicą z Czornim Grifę. Ciszó, statecznose 
rozplachca sę nad tą knjezovską iczą. Zvękła mu- 
zika żołobniho marsza, rozleg sę trenovi spjev ksi- 
dzov — szed Wodca na wostatną bjotkę wo mir... 


Wodprovodzoł go lud, chteren też na nokolach wu- 
licov żdoł i sę parłęczeł z kondektę v postępni 
drodze do koscoła. 


Na przodku szła muzika kolejorzov chojnjickjich, 
dalij krziż, koscelni chorągvje, za njima vóselnije 
(delegacje): szkalniho P. C. K. 8 knopięt szkołe 
povszechni, wucznjovje i wuezniorkji gimnazeji. Za 
tima zaczinoł sę cig vjińcov vóselnjov : Zrzeszć Ka- 
szebskji z kaszebkama v norodaim stroju kaszeb- 
skjim — Zrzeszińcov, chternech vjińc wustrojoni 
czorno-żołtima vstęgama, na chternech czetelejesmć; 


Wodcś Kaszebskjiho norodu —.Zrzeszińce. Postępni 
cig tvorzele vćsćlnje z vjińcama wurzędnjikov sta- 
rostva, Wydz. Pow., Magistratu, kołejarzov i jinszech 
v woglovi semje bez 20. Stanjic stavarovech beło 7. 
Za vćselnjama z vjińcama njoslś wojskovi na podesz- 
kach wordele i krziże zasłegji, tej szła vEselnje kor- 
poracejov aekademjickjech „Cassubia* z Varszave 
i „Pomerania” z Poznania ze stanjicama i snożima 
vjińcama. Zevjiska na czorno-żołtech szerpach vjele 
vjińcov dovało v nadpomknjenjim całe żëcé Majko- 
vskjiho : 


mu.. ,* 


„Nie strudzonemu działaczowi kaszubskie- 
„Wodzowi dueha narodowego Kaszubov. ..* 
Í jini, Vjińe vastë Wojevodë pomorskjiho, Staro- 
ste dovają miileczni boczenjć kłonu Polskji novję- 
kszimu z Kaszebov, Vjińc „Konfrateraje Artestov* 
z noveszszim jejech wodznaczenjiim łaurovim dlo 
Mestra kaszebskjibo pjora — je tczą pomorskjiho 
svjata leterarniho i kulteralniho. — V przodku tr6- 
më szło dechovjeństvo v semje 8 ksidzov. Kondekt 
provadzeł ks. prob. V;isznjevskii z Kolibk,  Wumar- 
łimu asestovele po stronach wunornć K, P. V. 


Za rodzezną szlë reprezentance: v, Wojevodź 
radca v., Karol Krefft — v. Starostć pov.: wvicest, 
v, Budnik — i Pomorskjiho Starostva Kraj. v Tornju, 
Tej szlś kjercvnjice vszetkjich wurzędov 8 szkołov, 
dalij reprezentance svjata nowukoviho, kulteralniho 
leterarniho i budzorze Kaszebjizne. Zameka kondekt 
długó lecka ledztva z Kartuz i dalszech stronov. Szed 
kondekt stateczni v głosach żałobniho marsza £ zvo- 
nov i trenov ksidzov — ferkotoł nad trómą Grif,.. 


+ 


E Dnja 2! gromjicznjika 1938 wumar v voj- 
| skovi bolece v Tornju worganjisia i 


sp. Klemens Grucza 
e V Wumarłim iracime belniho Kaszebę, 
ij brata-zrzeszińca. 
A Zrzeszińce 


Tcza Jeho pamięce! 


Y koscele 

po wodspjevanjim vjilijov ks. prałat dr Bieszk z Pel- 
plina v asesce ks. vjikariho Landovskjiho z Koscerz- 
në i ks. pref. Żelińskjiho z Kartuz, wodravjeł wuro- 
czestą mszę sv. żałobną. Po msze mjoł kozanjć ks- 
prał. dr Bieszk. Gromjisti głos kaznodzejć kreszeł 
ledztvo v koscele: „.. .Stanął zegjer remusovi... 
Wumar v Bogu... Wumar tea, co spjiso vjarę svo- 
liho ledu v „Remusu*... Komu namjenjoni, teho 
nje minje... Kanął przed Bogę... 

Na kuńcu kozanja dzękovoł kazhodzeja Wumar- 
limu za Jeho tredzenjć, za mokleznę, bo Pomorze 
prze Polsce, to Jeho, Jeho dzelćk prace. Won spar- 
łęczeł cząstkama svoji jeste Bjołiho Worzła ż Czornim 
Grife v jedno lubjenjć. .. 

Postępni ë kuńcovi vątk pogrzebu wodpravjeł sę 

na smęątorzu. 

Po ceremon.ijach koscel: ech przemovjeł v. radca 
Krefft. Godoł v mjonje v Wojevodć, chteren niimog 
przińe som na pogrzeb, Z remjona „Konfraterni 
Artestov* i leterarnikoy Pomorzihe godoł v. mgr. A. 
Bukovskji z Tornja. Po tim zrzeszoni chure Lutajć 
j Ceciljiś wodspjavałć „W mogile ciemnej”. 


Zrzesziice 
weddovają tezę (zdrzć art. Przednjictvo kasz. zaj. na 
str. 19), — Kana tróma v lubotni dzarni, spji v vjecz- 


nim wodpocznjenjim Majkowszji, wostavjivezś nama 
gromjistą signarkę lubjenjó 

Vjecznć wodpocznjenjć dej Mu Boże! Niech 
kaszebskó zemja  wubjiszkivivo notczevortnjesziho 
svojiho Sena. 


TOES EURA 


8 starżenjô Tatczezne. 


PIAI AENA CAF P 


Era 

z uj 
V. Ł. T. za mjilecznė vespjer dzękujemë serdeczno. 
V. T. G. za roczni abonameft: č vespjer i słova 

wuznanjiho baro dzękujemë. Redakcejô. 


ERRATA 


V nrze 1. VI. v art. v. Roppla na str, 3 v. 8 
z kuńca art. zaszło przejinaczenjć zevjiszcza. je Ł»- 
kasiewicz, mo bec Łukaszewicz. — V nrze 2. te Sa- 
miho art. str. 11 v. 12 z gore po słovach: „i ja go 
widzę”, wopuszczoni je zd.: „ale tuż po nieudałym 
napadzie na Starogard, gdy zwątpił w odrodzenie 
Polski“. 


Tiukjem Zrzeszë Kaszēbskji v Kartuzach 

